**Farské oznamy**

**Šiesta nedeľa cez rok B (11. 2. 2024)**

|  |  |  |
| --- | --- | --- |
| Pondelok |  | 17.30 |
| Utorok |  | 7.00 |
| Streda | Popolcová streda | 17.30 |
| Štvrtok | Štvrtok po Popolcovej strede | 7.00 |
| Piatok | Piatok po Popolcovej strede | 17.00 |
| Sobota | Sobota po Popolcovej strede | 17.00 Oblazov |
| Nedeľa | Prvá pôstna nedeľa | 8.00 a 10.30 |

V stredu vstúpime do Pôstneho obdobia. Pôst je obdobie, ktoré predchádza a pripravuje na slávenie Veľkej noci. Je časom počúvania Božieho slova a obrátenia. Popolcová streda je dňom prísneho pôstu a zdržania sa mäsitého pokrmu. Pôst znamená iba raz do dňa sa dosýta najesť. Zákon zdržiavania sa mäsa zaväzuje tých, ktorí dovŕšili štrnásty rok života až do šesťdesiateho roku života. Pôst a modlitba môžu zastaviť i vojnu, hovorí Mária, tak vás pozývam robiť pokánie za náš život, vyprosovať svetu pokoj pripravovať sa na stretnutie s Ježišom.

V pondelok pri sv. omši vyslúžim starším ľudom sviatosť pomazania chorých, na posilnenie v ich bolestiach a chorobách. Sviatosť treba prijať v milosti posväcujújec.

V piatok pred sv. omšou o 16.15 sa budeme modliť krížovú cestu a taktiež v nedeľu o 15.00 sa budeme modlievať krížovú cestu. Srdečne vás na tieto pobožnosti pozývam a prosím, keby ste sa nahlásili v sakristii a niekto si tie krížové cesty vždy pripravil.

Kto by mal záujem o službu lektora, čiže čítať Božie slovo v nedele na sv. omši, nech sa zapíše v sakristii. Skúsili by sme vytvoriť zoznam ľudí, ktorí by sa striedali (ako to bolo kedysi) a tak by mohlo byť slávenie svätej omše pestrejšie a s vašou väčšou účasťou. Táto služba môže byť váš príspevok pre našu farnosť a využitie vašich talentov, pozvaní sú aj birmovanci.

V piatok o 18.15 hod. pozývam birmovancov na stretnutie do pastoračného centra.

Vzadu na stolíku si môžete zobrať časopis Ostaňte v láske.

Na budúcu nedeľu je zbierka na charitu.

Na našej web stránke sa vyskytla nejaká technická chyba a zatiaľ nefunguje.

Prosím, aby ste pri upratovaní kostola, neumývali sklá na spovednici.

Pastoračný fond Žilinskej diecézy Krok, vás v dňoch 3.5.-7.5. pozýva na duchovné cvičenia Lectio divina spojené s kurzom. Cena je 220eur, miesto konania Čičmany.

Ďakujem za vaše modlitby, za kvetinovú výzdobu, upratovanie, finančnú podporu i za každý druh pomoci a na budúci týždeň prosím o upratovanie skupinu č. 2. Želám vám peknú nedeľu.